
Anunci de convocatòria d’ajuts per ajudar les persones afectades per un ERO/ERTO o que s’hagin quedat aturades, durant la crisi sanitària, social i econòmica conseqüència de l’aparició del Covid-19

La Junta de Govern Local de l’Ajuntament de Móra la Nova, en la seva sessió celebrada el dia 02/12/2020, va aprovar la CONVOCATÒRIA del procediment per la concessió d’ajuts per ajudar les persones afectades per un ERO/ERTO o que s’hagin quedat aturades, durant la crisi sanitària, social i econòmica conseqüència de l’aparició del Covid-19, amb el següent contingut:

1. Indicació de les bases reguladores.

La concessió dels ajuts previstos en aquesta convocatòria es regeixen per les Bases que han de regir la concessió d’ajuts per ajudar les persones afectades per un ERO/ERTO o que s’hagin quedat aturades, durant la crisi sanitària, social i econòmica conseqüència de l’aparició del Covid-19, aprovades pel Ple Municipal de data 01/10/2020.

2. Crèdits pressupostaris als quals s’imputa la subvenció i la quantia total màxima de les subvencions convocades dins dels crèdits disponibles.

El seu finançament anirà a càrrec de la partida pressupostària   04-241-48207-01 Ajut  a ATURATS/ERTO/ERO COVID19	del pressupost de l’Ajuntament de Móra la Nova per a l’any 2020, amb una dotació total de 5.000,00 €.

L’atorgament de les subvencions regulades a les presents bases se supedita a l’efectiva existència i disponibilitat de crèdit pressupostari suficient.

3. Objecte, condicions, finalitat i import màxim de la concessió de la subvenció.

L’objecte d’aquesta subvenció és regular els d’ajuts per ajudar les persones afectades per un ERO/ERTO o que s’hagin quedat aturades, durant la crisi sanitària, social i econòmica conseqüència de l’aparició del Covid-19, en la quantia i amb els requisits que s’especifiquen en les bases i en aquesta convocatòria.

Podran ser beneficiaris/àries d’aquests ajuts les persones treballadores per compte aliè que afectades per un ERO/ERTO o que s’hagin quedat aturades, durant la crisi sanitària del COVID-19, durant el període que transcorre entre el 14 de març i el 30 de juny de 2020, compleixin els següents requisits:

Estar empadronades al municipi de Móra la Nova amb anterioritat al dia 30 de maig de 2020.

-	Haver perdut la seva feina a partir de la declaració de l’estat d’alarma o haver estat afectats per un ERTO o un ERO amb una reducció de la seva jornada igual o superior al 25%

-	Trobar-se al corrent del compliment de les obligacions tributàries amb l’Ajuntament de l’Ajuntament de Móra la Nova, l’Agència Estatal d’Administració Tributària, la Seguretat Social i amb les obligacions per reintegrament de subvencions atorgades per l’Ajuntament, si escau.

-	No trobar-se en cap de les circumstàncies que impedeixen adquirir la condició de beneficiari/ària previstes a l’article 13 de la Llei 38/2003 general de subvencions.

L’import de la subvenció serà d’una quantia fixa de 150,00 euros (cent-cinquanta euros) per cada sol·licitant que reuneixi els requisits establerts en l’article anterior.

En cas que l’aplicació pressupostària no sigui suficient per cobrir totes les sol·licituds es repartirà l’import màxim de l’esmentada aplicació entre totes les sol·licituds de forma proporcional reduïnt-se l’import fix.

4. Procediment d’atorgament.

El procediment de concessió de les subvencions és el de concessió en règim de concurrència competitiva, per una sola vegada i no generaran cap tipus de dret a l’obtenció d’altres subvencions en un futur ni es podran al·legar com a precedent.

5. Requisits que s’exigeixen per a sol·licitar la subvenció i documents i informacions que han d’acompanyar a la petició.

La sol·licitud de subvenció s’ha de presentar al registre general de l’Ajuntament per qualsevol dels mitjans admesos per la legislació vigent.

La sol·licitud s’haurà de presentar en el formulari facilitat per l’Ajuntament de Móra la Nova en el qual s’haurà d’indicar:

-	Les dades personals.

-           El motiu de la sol·licitud d’acord amb l’objecte d’aquestes bases de subvenció. 

-	El nº de compte bancari de la persona sol·licitant.

-         En el cas d’haver perdut la feina, notificació de l’empresari indicant l’extinció del contracte de treball indicant el motiu o qualsevol altre document que ho acrediti.

-	En el cas d’haver perdut la feina a través d’un ERO/ERTO/altres causes, notificació de l’empresari indicant l’extinció del contracte de treball per aquest motiu o qualsevol altre document que ho acrediti.

-	En el cas d’estar afectat/da per un ERTO/ERO, notificació de l’empresari indicant la data d’inici i de finalització d’aquesta circumstància, o qualsevol altre document que ho acrediti. Hi haurà de constar si es tracta de suspensió del contracte de treball o de reducció de la jornada laboral i en quin percentatge.

-	Declaració responsable de la persona sol·licitant, indicativa de les següents circumstàncies:

1. Declaració responsable d’estar al corrent amb les obligacions tributàries de l’AEAT i de la Seguretat Social, autoritzant a l’Ajuntament de Móra la Nova a consultar aquestes dades. En cas de no signar una autorització caldrà aportar els certificat d’estar al corrent amb les obligacions tributàries de l’AEAT i de la Seguretat Social

2. Que s’accepta la subvenció, en cas que sigui atorgada.

3. Que s’autoritza a l’Ajuntament de Móra la Nova a sol·licitar qualsevol informació a fitxers públics per verificar les dades contingudes en la sol·licitud.

Al moment de la sol·licitud, serà emès pels diferents serveis administratius de l’ajuntament de Móra la Nova:

a) Certificat dels serveis de recaptació que acrediti que el sol·licitant no és deutor per cap concepte de l’Ajuntament de Móra la Nova.
b) Certificat d’estar al corrent amb les obligacions tributàries de l’AEAT i de la Seguretat Social pels sol·licitants que hagin autoritzat a l’Ajuntament de Móra la Nova a consultar-ho per compte d’ells.
c) Certificat del Padró d’Habitants que acrediti d’empadronament a Móra la Nova de la persona sol·licitant.

6. Indicació dels òrgans competents per la instrucció i resolució del procediment.

L’òrgan competent per a la convocatòria i resolució de la concessió d’aquestes subvencions serà la Junta de Govern Local, que en farà publicitat a través de tots i cadascú dels mitjans de comunicació local de l’Ajuntament de Móra la Nova: taulell d’anuncis, servei municipal de megafonia, pàgina web municipal (www.moralanova.cat), servei públic de SMS, e-bando, xarxes socials, ...

La fase d’instrucció correspondrà a la regidoria delegada de l’àrea d’hisenda, que formularà proposta de resolució.

La proposta de resolució es farà en base a una proposta efectuada per un Comitè de Valoració que com a òrgan col·legiat competent, emetrà l'informe preceptiu previ a la proposta de resolució de l'òrgan instructor. Aquest Comitè estarà format pel senyor Francesc Xavier Moliné Rovira, la senyora Laura Griñó Serret i el senyor David Rubio Pena. Aquest Comitè podrà ser substituït per altres Regidors o treballadors en cas d’absència dels titulars.

7. Termini i lloc de presentació de les sol·licituds.

Les sol·licituds s’hauran de presentar en el Registre General de l’Ajuntament de Móra la Nova, ubicat a l’Oficina d’Atenció al Ciutadà (OAC) ubicada al carrer Major número 88 baixos, de dilluns a divendres no festius de 10:30 a 14:00 hores, presentant-se en qualsevol de les formes previstes en l’article 16.4 de la Llei 39/2015, d’1 d’octubre.

El termini de presentació de les sol·licituds serà de 10 dies hàbils a partir de l’endemà de la publicació de l’extracte d’aquesta convocatòria al BOPT. L’Ajuntament de Móra la Nova, disposa d’un model normalitzat per tal efecte, podent emprar també el model d’instància genèric.

Les sol·licituds presentades fora del període assenyalat en el punt anterior, s’entendran automàticament com denegades.

Si la documentació presentada és incorrecta o incompleta, el servei responsable requerirà a la persona interessada per esmenar-la o completar-la en un termini improrrogable de 10 (deu dies) hàbils. De no fer-ho s’entendrà que és desisteix de la sol·licitud de la subvenció.

8. Termini de resolució i notificació.

El termini màxim per resoldre la sol·licitud, serà de quatre mesos comptadors des de l’endemà de la finalització del termini de presentació de sol·licituds.

Les peticions estimades, es notificaran únicament a través de la seva publicació en el taulell d’anuncis d’aquest Ajuntament, situat a l’Oficina d’Atenció al Ciutadà (OAC) ubicada al carrer Major número 88 baixos i a la pàgina municipal www.moralanova.cat, sens perjudici que es puguin utilitzar addicionalment altres mitjans electrònics. Aquesta publicació substitueix a la notificació individual i té els mateixos efectes, d’acord amb l’article 45.1 de la Llei 39/2015, 1 d’octubre.

Les peticions desestimades seran notificades individualment.

Aprovada la concessió de l’ajut per la Junta de Govern Local, es procedirà al seu pagament, mitjançant transferència al compte indicat en la sol·licitud en el termini màxim de sis mesos, mitjançant transferència al compte indicat en la sol·licitud.

En cas de devolució de l’abonament de l’ajut per canvi de domiciliació, cancel·lació del compte d’abonament o d’altres, i sense que el beneficiari ho hagi notificat a l’Ajuntament de Móra la Nova, es reduirà l’import a pagar amb les despeses generades per la devolució i la nova gestió d’abonament.

Transcorreguts quatre mesos des de la presentació de les sol·licituds, sense haver-les resolt per causes no imputables a l’administració, s’entendran desestimades, d’acord amb l’article 124.1 f) del Reglament d’obres, activitats i serveis dels ens locals.


9. Indicació de si la resolució posa fi a la via administrativa, i en cas contrari, òrgan davant del qual s’ha d’interposar recurs d’alçada.

La resolució de la convocatòria posa fi a la via administrativa. Contra aquesta resolució escau interposar recurs contenciós administratiu davant del Jutjat Contenciós Administratiu de Tarragona, en el termini de dos mesos a comptar des del dia següent al de la notificació. 

Alternativament, i de forma potestativa, es pot interposar recurs de reposició davant la Junta de Govern Local de l’Ajuntament de Móra la Nova, en el termini d’un mes a comptar des del dia següent a la notificació.


Móra la Nova a la data de signatura electrònica

L’Alcalde



Francesc X. Moliné Rovira

